2017-чу шеран баттахь Цхьаьнакхеттачу Къаьмнийн Вовшахтохаралло кечйинчу рапорто билгалдаьккхира цу пачхьалкхан Ракхайн цIе йолчу штатехь рохинджа нах уггар чIогIа хьийзош хилар, царна дуьхьал зуламаш а, къизаллаш а лелош хилар. Ала догIу, цу вовшахтохараллин Лаккхарчу Комиссаро дийцарехь цу штатехь рохинджа нах а байина, зударий а хьийзабеш, уьш шайн берашна хьалха байина. Уггар доьхнарг и кепара зуламаш динарш могIара нах хилла ца Iаш, полисхой а бу. Комиссаро чIагIдарца, и тайпа къизаллаш адамаллина дуьхьал зуламаш ду.